user
Mowliidku waa maxay ?


assistant
Mowliidku waa maxay ? 

mowliiddku waa farxad waa sadaqo lagu quudiyo masaakiinta, waa farxad lagu amaano nabiga scw,  waa ayaan la wayneeyo dhalashada nebiga.

shakhsiyaad waxaa jira ay intaasi dhibayso .waa ay rogeen oo waxa ay yiraahdeen waa xaaraam bidco ah .

Xaaraam ma waxaa ah in la wayneeyo maalinta nebigu scw dhashay? xadiith kii abii qataata al-ansaari sow ma ahayn in asxaabadu nebiga scw waydiiyeen sababta uu u soomo maalinta isniinta ah oo uu nebigu yiri waa maalintii aan dhashay !! sidoo kale xadiith kale waxa uu ku sheegay in ay tahay maalinta qur'aanka lasoo dajiyay, xadiith kale waxa uu ku sheegay in ay tahay maalin kamida maalmaha camalada lo gudbiyo samada.
فية عن أبي قَتادة الأنصاريّ رضي الله تعالى عنه: (أنّ رسول الله - صلّى الله عليه وسلّم - سُئل عن صوم الإثنين؟ فقال: فيه ولدتُ، وفيه أُنْزِل عليَّ)

Muxuu nebigu u cibaadaystay oo ugu soomay dhalashadiisa?  ma cibaado ayaa cibaado ka fiican ma in masaakinta la quudiyo ayaan cibaado ahayn ? ma in nebiga la amaanan cibaado ahayn ? 

Maya , waxa ay dhaheen masiixiyiinta ayaa looga dayanayaa maalinta ciise masiixiga ! oo nebiga scw ayaa yiri qof qolo isu ekeysiiya ayaguu ka mid yahay. 

Oo masiixiyintu haday qabaystaan anagu qabaysan mayno miyaa? haday ciise caabudaan anagu alle caabudi mayno miyaa ? haday wax bartaan anagu baran mayno miyaa? qolo walba cibaado u gaar ah ma ay lahan miyaa? kiristaanku kubada ayay alifeen waynu la cayaarnaa ma ayagaan kamid nahay ?  waxa uu nebigu diidayo in qowm looga daydo maaha waxa wanaagsan oo aynu inaguna sideena gaarka ah aan u samaysano, waa xumaatada waxa la inaga xarimay in aynu qolo uga dayano. inagu ciise uma aynaan dabaaldagin ee suubanaha ayaynu u dabaaldagnay

Mayee waxa ay dhaheen nebigu ma samayn mana sheegin !! 

Sideedaba shayga markii la samaynayo  waxaa loo eegaa maxaa xumaato ah oo kujira, maxaase wanaag kujira sow nebigu ma oran 
 عليه الصلاة والسلام ( من سن سنة حسنة فله أجرها )

"Qofkii jideeya jideen wanaagsan ajarkeeda ayaa uu leeyahay " 

Ma in nebiga maalintu dhashay la wayneyo sida uu isaguba ugu soomay ayaa jideen xun ah? ma in masaakinta la quudiyo oo laga farxiyaa jideen xun ah? ma in dhalashada nebigu inala waynaato ayaa jideen xun ah? 

Waagii nebiga scw fariimaha waxaa laysugu diri jiray fardaha,geela iyo dadka socotada ah, hada waxaa laysugu diraa messenger iyo whatsapp ! marka ma waxa xaaraam ah whatsapp iyo messenger maadaama uusan nebigu scw adeegsan? ma waxaa xaaraam ah in youtube wacdi laso galiyo maadama uusan nebigu samayn ? maya xaaraan maaha ee qof walba oo nebiga dabadii iyo la joogiisaba sameeya jideen fiican ajarkeeda ayaa uu leeyahay.  

Xadiith uu wariyay rufaaca ibnu raafic ayuu ku sheegay in uu maalin ku daba tukaday nebiga kadibna uu ku dhex hindhisay salaada dabadeedna uu salada ku dhex akhristay ducada hindisada kadib markii salaada laga baxay uu nebigu yiri yaa salaada ku dhex hadlay ayaa laga aamusay markasu hadana ku celiyay kadibna rufaaca ayaa yiri aniga , markaas ayuu nebigu scw yiri "allaha naftaydu ay gacantiisa kujirto ayaan ku dhaartaye waxa aan arkay malaaig isku haysata anaa qoraya ajarkiisa iyo anaa qoraya ajarkiisa.

صلَّيتُ خلْفَ رسولِ اللهِ صلَّى اللهُ عليه وسلَّم فعطِسْتُ فقلتُ الحمدُ للهِ حمدًا كثيرًا طيِّبًا مُبارَكًا فيه مُباركًا عليِه كما يُحِبُّ ربُّنا ويرْضى فلمَّا صلَّى رسولُ اللِه صلَّى اللهُ عليِه وسلَّمَ انْصرفَ فقال منِ المُتكلِّمُ في الصلاةِ . فلم يتكلَّم أحدٌ ، ثم قالَها الثانيةَ : منِ المُتكلِّمُ في الصلاةِ . فلم يتكلَّم أحدٌ ، ثم قالها الثالثةُ : منِ المُتكلِّمُ في الصلاةِ . فقال رِفاعةُ بنُ رافِعِ ابنِ عَفْراءَ : أنَا يا رسولَ اللهِ قال : كيف قُلتَ ؟ قال قُلتُ : الحمدُ للهِ حمدًا كثيرًا طيِّبًا مُباركًا فيِه، مُباركًا عليِه كما يُحِبُّ ربُّنا ويرْضى . فقال النبيُّ صلَّى اللهُ عليِه وسلَّمَ ( والَّذي نفْسِي بيدِهِ ، لقد ابْتَدَرَها بِضعةٌ وثلاثونَ مَلَكًا أيُّهم يَصْعدُ بِها )
الراوي : رفاعة بن رافع | المحدث : الترمذي | المصدر : سنن الترمذي
Rufaaca waxa uu sameyay wanaag uusan nebigu scw samee oran nebiguna waa uu ku amaanay uguna bishaareyay.
hadii la sameeyo shay wanaagsan oo uusan nebigu samayn ajarkeeda ayaynu leenahay, waaba mowliid iyo dhalashada nebigu isaguba u soomay oo u cibaadaystay. 

Macquul ayay ila ahaan wayday in aan arko dadyow ay dhibayso in dhalashada nebiga darteed loo farxo !! dadyowga soomaaliyeed waligood xer iyo suufi ayayu ahaayeen ma aqaan meeo ay bahaladan dad cunka ah ee caraysan ee farxadaba kasoo hor jeedaa ay ka yimaadeen.